INDICACIÓNS FIN DE CURSO LINGUA GALEGA E LITERATURA

EXAME DE RECUPERACIÓN E SUBIR NOTA:

Entra toda a materia que se deu ao longo do curso. A nota deste exame será a nota final sempre e cando sexa maior que a nota obtida ata o de agora, senón conservarase a nota obtida a través das porcentaxes de cada avaliación.

Se alguén quere subir nota, pode ir á recuperación, pero se entrega o exame e obtén menos nota, quedaralle esa.

CLASES DE APOIO

Son voluntarias e serán no horario habitual, a non ser que dende Dirección se indique outro diferente. Nelas repasaremos principalmente a parte práctica da materia a través de exercicios. As clases comezarán despois de darvos as notas o día 14.

PAU

Quen se presente á PAU ten nas carpetas chamadas PAU, Literatura, Sociolingüística e Morfosintaxe, na aula virtual, modelos de exames e indicacións de que estudar.

SIMULACRO DE EXAME HORA E MEDIA

Totalmente de forma voluntaria e para quen queira practicar para a PAU, o Departamento de Galego levaremos a cabo un simulacro de hora e media. Probablemente sexa o luns 19 de maio pola tarde xa que é cando podemos todas as docentes de Galego, pero avisaremos. Necesito que me confirmedes quen quere asistir a el e que o faga co compromiso de que si ou si se vai presentar. Non se corrixirá o exame un por un, farémolo en global nunha das clases de apoio e tamén se colgarán as solucións na aula virtual.

CELGA 4

No momento en que teñades o título de bacharelato e aprobada a materia tedes automaticamente o título do CELGA 4. Podedes conseguilo en Administración no instituto. É recomendable que o pidades por se algún día o precisades.

Para todo o que precisedes, non dubidedes en contactar e escribirme a nievesrodriguez@iesblancoamor.com